
AVIZ

asupra propunerii legislative pentru modificarea şi completarea Legii nr.41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, pentru dezbatere şi avizare în procedură obişnuită, cu propunerea legislativă pentru modificarea şi completarea Legii nr.41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, trimisă comisiei cu adresa nr. Pl-x 45 din 27 februarie 2006.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 8 martie 2006.
În urma dezbaterilor, membrii comisiei au hotărât, cu unanimitate de voturi, avizarea proiectului de lege cu următorul amendament:

	Nr. crt.
	Text iniţial
	Text propus de Comisie

(autorul amendamentului)
	Motivare

	0
	1
	2
	3

	1
	Articolul I, punctul 1, articolul 1 alineatul (4), litera c)

c) Misiunea culturală: reflectarea diverselor culturi din spaţiul naţional şi al vieţii culturale; S.R.R. şi S.R.T.V. au obligaţia de a promova arta şi cultura, de a transmite produse culturale existente şi să sprijine crearea unor opere originale: teatru, concerte, muzică uşoară şi programe de varietăţi. De asemenea, S.R.R. şi S.R.T.V. trebuie să difuzeze programe de divertisment, dar într-un mod diferit de media comercială;


	Se propune reformularea textului după cum urmează:

„c) Misiunea culturală: reflectarea culturii naţionale şi a minorităţilor naţionale; S.R.R. şi S.R.T.V. au obligaţia de a promova arta şi cultura, de a transmite produse culturale existente şi să sprijine crearea unor opere originale: teatru, concerte, muzică uşoară şi programe de varietăţi. De asemenea, S.R.R. şi S.R.T.V. trebuie să difuzeze programe de divertisment, dar într-un mod diferit de media comercială;”
Autor: deputat Dan Mocănescu

	Pentru a marca dimensiunea culturală unitară a S.R.R. şi S.R.T.V.

